áśmani vā́ eṣorkpárvateṣu śritā yadā́po 'dbhya óṣadhībhyo vánaspátibhyo ádhi sámbhr̥tam páya ítyetásmāddhyètatsárvasmādádhi sámbhr̥tam páyastā́ṃ na íṣamū́rjaṃ dhatta marutaḥ saṃrarāṇā íti marúto vaí varṣásyeśaté 'śmaṃste kṣudíti nídadhāti tadáśmani kṣúdhaṃ dadhāti tásmādáśmānādyó 'tho sthiro vā áśmā sthirā kṣútsthirá eva tátsthiráṃ dadhāti máyi ta ūrgítyapā́datte tádātmannū́rjaṃ dhatte táthā dvitī́yaṃ táthā tr̥tī́yam